Jurgens maak sy allernuutste Classique en Exclusive bekend | Maroela Media
Jurgens se nuwe karavaan (Foto: Jurgens)
Die nuwe vierkantige ontwerp bied meer ruimte agter in die wa, waar die badkamer geleë is. Die badkamers is dus meer bruikbaar en bied beter kopruimte. Die Exclusive, Classique en Penta-modelle gaan die eerste Jurgens karavane wees met buite-kombuise. Terselfdertyd is alle kombuise nou met 'n Snappy Chef-induksiestoof toegerus.
Daar sal nie 'n Expo-model in die nuwe reeks wees nie en dus is die Fleetline nou die kleinste Jurgens in die nuwe reeks. Die Fleetline kry 'n vreemde uitleg met die eiland-bed en deur aan die voorkant, maar Clive Cox, Jurgens Ci se ontwikkelingbestuurder, stel my gerus dat hierdie uitleg baie suksesvol is in Australië en daarom word dit nou in die Suid-Afrikaanse mark getoets.
Ek is regtig beïndruk met die nuwe kragproppe wat in die nuwe reeks beskikbaar is en dit maak voorsiening vir elke tipe prop wat ons in Suid-Afrika gebruik, asook 'n USB-gleuf om jou te foon laai langs die bed.
My eerste vraag aan Clive was, hoe beïnvloed hierdie nuwe ontwerp die gewig van die karavane:
Model Tarra GWM Loonvrag
Ou Exclusive 1 504kg 1 800kg 296kg
Nuwe Exclusive 1 770kg 2 085kg 315kg
Ou Classique 1 266kg 1 490kg 224kg
Nuwe Classique 1 530kg 1 800kg 270kg
Een van die vele voordele met die nuwe ontwerp is dat dit beter waterdigtheid bied. Ek het self 'n woonwa en ek vrees vir die dag wat iemand vir my sê my wa het houtvrot.
Die nuwe Classique en Exclusive sal vanaf Januarie 2017 by handelaars beskikbaar wees. Die Penta en Fleetline sal later in die jaar beskikbaar wees.
Daar is niks so lekker soos om by 'n goeie oord aan te kom waar die reuk van braaivleis, potjie, swembad water (hth) in die lug hang. Jou karavaan staan te maak en net te ontspan in die natuur, saam die kinders te swem, te gly, put-put….
Ja, daar is abseluut niks so lekker soos kamp.
Camping is when you pay an obscene amount of money to live like a homeless person.
Maroela, kry asb. 'n vaardige persoon met goeie sig wat die kommentaar goedkeur. Ek HET al die velde ingevul.
My kommentaar: Ek hou nie van die buite kombuis nie.
my jurgens exclusive is al 15 jaar oud en ek sal haar vir niks veruil nie ,want sy is myne skuld niks op haar nie .ek kamp 1 keer per maand saam met my karavaan klub